Diari Oficial de la Generalitat Valenciana


Sumari del DOGV 5910, del 10-12-2008 (2008/14611)

RESOLUCIÓ de 30 de juliol de 2008, de la Direcció General per al Canvi Climàtic, per la qual s'atorga a l'empresa Italcerámica, SA l'autorització ambiental integrada per a una indústria de fabricació de taulellets i taulells ceràmics al terme municipal de Vila-real (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14942


Data del document
:   30-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vila-real
    * empresa privada
    * ceràmica

RESOLUCIÓ de 30 de juliol de 2008, de la Direcció General per al Canvi Climàtic, per la qual s'atorga a l'empresa Italcerámica, SA l'autorització ambiental integrada per a una indústria de fabricació de taulellets i taulells ceràmics al terme municipal de Vila-real (Castelló). [2008/14176]  
Vistos els documents que es troben en l'expedient 069/07 IPPC, instruït a instàncies de l'empresa Italcerámica, SA, a fi d'obtenir l'autorització ambiental integrada per a una indústria de fabricació de taulellets i taulells ceràmics, s'emet aquesta resolució de conformitat amb els següents   
Antecedents de fet  
1. Amb data 22 de desembre de 2006, Sergio Manuel Segura Miró, en representació de l'empresa Italcerámica, SA, amb CIF A-12015111 i domicili a la carretera d'Onda, km 6,8 de Vila-real (Castelló), presenta en la Direcció Territorial de Territori i Habitatge de Castelló una sol·licitud d'autorització ambiental integrada per a una indústria de fabricació de taulellets i taulells ceràmics, que es detalla en l'annex I.  
Es disposa de l'informe de compatibilitat urbanística emés per l'Ajuntament de Vila-real amb data 14 de juliol de 2006.   
2. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la documentació que acompanya la sol·licitud.  
3. Amb data 27 de juliol de 2007 se sotmet a informació pública l'expedient de referència, d'acord amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació i se'n publica l'anunci en el Diari Oficial de la Comunitat Valenciana (DOCV núm. 5565).   
Durant aquest període no es presenten al·legacions al projecte, ni a aquesta Conselleria ni a l'Ajuntament de Vila-real. En l'expedient consta el certificat de la informació pública.  
4. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
5. Amb data 12 de desembre de 2007 l'Ajuntament de Vila-real emet un informe en el qual indica l'adequació de la instal·lació a tots els aspectes ambientals de competència municipal, amb diverses condicions, el qual s'incorpora a l'expedient.  
6. Amb data 28 de desembre de 2007 s'emet la declaració d'impacte ambiental favorable, amb una sèrie de condicions, que s'incorpora a l'expedient.  
7. Així mateix, es troben en l'expedient els informes de l'Àrea de Residus i del Servei de Protecció de l'Ambient Atmosfèric.  
8. Amb data 28 d'abril de 2008 es concedeix l'autorització ambiental integrada, amb el número 245-08/AAI/CV, a la part de la instal·lació en què s'exerceix l'activitat autoritzada fins aleshores, basant-se en la llicència d'activitat i la resta d'autoritzacions sectorials concedides en el seu moment.  
9. Amb data 17 de juny de 2008 la Confederació Hidrogràfica del Xúquer emet un informe favorable amb diverses condicions.  
10. Amb data 23 de juliol de 2008 es cita l'interessat per a realitzar el tràmit d'audiència.   
11. Amb data 29 de juliol de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 069/07 IPPC de sol·licitud d'autorització ambiental integrada, promogut per Italcerámica, SA.  
Als anteriors fets s'apliquen els següents  
Fonaments de dret  
1. D'acord amb l'article 9 de la Llei 16/2002 de Prevenció i Control Integrats de la Contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
2. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació, i els articles 27 i següents de la Llei 2/2006, de 5 de març de Prevenció de la Contaminació i Qualitat Ambiental.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Italcerámica, SA l'autorització ambiental integrada per a una indústria de fabricació de taulellets i taulells ceràmics, que s'ha de desenvolupar a l'establiment situat a la carretera d'Onda, km 6,8 de Vila-real (Castelló), referent al projecte relatiu a una instal·lació existent de fabricació de paviments i revestiments ceràmics ubicada a Vila-real, de data novembre de 2006 i subscrit per Pilar Font Canós, la qual queda inscrita en el Registre General d'Instal·lacions IPPC de la Comunitat Valenciana amb el número 245-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus descrits en la documentació i que, per tant, s'autoritzen són els següents:  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Els valors límit d'emissió per a focus canalitzats i la periodicitat de controls per ECMQA seran els següents:  
(1) Per als focus d'origen en forns el cabal de gasos dels quals siga inferior a 3000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) Per a focus d'origen en atomitzadors que tinguen en l'actualitat instal·lats sistemes correctors via humida, el límit de partícules a complir serà 50 mg/Nm³ fins al 30 d'octubre del 2015. A partir d'aleshores, s'haurà de complir el límit genèric de 30 mg/Nm³.  
(3) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, urbanisme i Habitatge un estudi tècnic justificatiu que incloga balanços de massa i una proposta de valor límit.  
(4) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(5) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
1.2. Control emissions per focus canalitzats  
1.2.1. Sistemes de depuració de partícules  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament adequat d'aquests sistemes correctors s'assegurarà per mitjà del control i registre continu almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
c) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18%.  
d) Les mesures de fluor es realitzaran amb sondes de material resistent a l'atac àcid, d'acord amb la norma ISO 15.713:2006.  
1.3. Control emissions de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i manipulació de materials pulverulents s'ha de realitzar en les condicions següents:  
a) Totes les operacions d'emmagatzemament i manipulació de materials pulverulents entrants en el complex hauran de realitzar-se preferentment en naus tancades i amb sistema d'aspiració amb posterior tractament.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control a l'entrada i eixida del complex que els camions van coberts i tancats per a evitar vessaments i sobreeixements. No es permetrà l'accés o eixida de la instal·lació a vehicles que no circulen coberts o tancats.  
c) Instal·lació de sistemes de neteja via humida per als baixos i pneumàtics dels camions a l'eixida en les empreses. S'empraran sistemes de pressió quan calga. No es permetrà l'eixida de la instal·lació als vehicles que no netegen els baixos i pneumàtics en el sistema de via humida corresponent.  
2. Soroll  
L'activitat i les seues instal·lacions, durant el seu desenvolupament, no hauran de transmetre a habitatges o immobles limítrofs o pròxims ni tampoc a l'exterior nivells sonors superiors als establits en les normes urbanístiques del Pla general municipal d'ordenació urbana vigent i en l'annex II de la Llei 7/2002, de 3 de desembre, de la Generalitat Valenciana, de Protecció Contra la Contaminació Acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
S'hauran d'instal·lar les mesures correctores especificades en el projecte, en un termini inferior a tres mesos després de la data de la concessió de l'autorització ambiental integrada i, posteriorment, almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
Queda prohibit, amb caràcter general, l'abocament directe o indirecte d'aigües (domèstiques, industrials o pluvials) susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa.  
3.1. Aigües residuals industrials  
Les aigües residuals generades en els diferents processos productius es recullen per mitjà de canaletes i es condueixen fins a dos grups de basses externes d'acumulació/homogeneïtzació. Es disposa d'altres basses intermèdies ubicades en zones interiors, des de les quals es bomben a les esmentades basses.   
L'evacuació de les aigües residuals industrials acumulades en les esmentades basses es transporten per mitjà de cisternes a través d'un gestor autoritzat per a la seua extracció, transport i valorització en un atomitzador extern o bé, per conducte directe al mateix atomitzador.  
El titular de l'activitat està obligat a l'adequat manteniment de les basses o dels depòsits d'acumulació de les aigües residuals de manera que quede assegurada la impermeabilitat i estanquitat al llarg del temps.  
La línia o les línies d'aigua de l'activitat susceptibles de generar abocaments d'aigües residuals no han de disposar de cap sistema d'alleugeriment capaç de generar abocament continu o discontinu, ni directe o indirecte al domini públic hidràulic.  
Anualment s'hauran de remetre a aquest servei totes les factures de retirada o els justificants acreditatius de la retirada de les aigües residuals que emmagatzemen en depòsit impermeable per al posterior tractament per un gestor autoritzat, de manera que aquestes siguen coincidents amb el volum generat.  
3.2. Aigües residuals sanitàries  
Les aigües sanitàries, procedents de l'edifici d'oficines estan connectades a la xarxa de sanejament, per a la qual cosa es disposa de l'autorització de connexió provisional a la xarxa de col·lectors del sistema de sanejament d'Onda-Betxí-Vila-real (Castelló) per part de la Direcció General d'Obres Públiques de la Generalitat Valenciana.  
Les aigües sanitàries procedents dels lavabos i dutxes de les factories són tractades conjuntament amb les aigües residuals industrials, per la qual cosa no s'aboquen sinó que es reincorporen al procés.  
El titular haurà de mantenir els abocaments de les aigües sanitàries generades per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe ni indirecte al domini públic hidràulic.  
Segons el que determina el punt 1, annex 2, de l'ordenança municipal reguladora d'abocaments líquids residuals (aprovada provisionalment i definitivament pel Ple de l'Ajuntament en la sessió del dia 28 d'abril de 1997), l'immoble ha de disposar de connexió independent o d'ús exclusiu a la xarxa general de sanejament o ambdues coses i haurà d'estar equipat amb tots els elements, parts i peces i complir l'esmentada ordenança amb totes les limitacions i exigències que s'hi estableixen.  
Les característiques i l'evacuació de les aigües residuals i residus sòlids hauran de complir totes les exigències establides en els articles 196 i següents de les normes urbanístiques del PGMOU vigent, en l'esmentada ordenança municipal reguladora d'abocaments líquids residuals i en la resta de legislació vigent que se li aplique.  
S'haurà d'aportar el corresponent permís d'abocament, en compliment del que estableix l'article 7 de l'Ordenança municipal reguladora d'abocaments líquids residuals o, en el supòsit que es dispose del referit permís, s'haurà d'aportar el document en què s'acredite i justifique que el volum i les característiques de les aigües que s'han d'abocar a la xarxa general municipal de sanejament no han patit cap variació en relació amb les dades que figuren en aquest permís.  
3.3. Aigües pluvials  
Les aigües pluvials que procedeixen de les recollides en les cobertes de les naus estan dotades d'un sistema de canalons i baixants per a la recollida i conducció de les aigües fins a les xarxes de drenatge ubicades en el sòl de l'esplanada exterior.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat de l'abocament al domini públic hidràulic, si s'escau.  
D'acord amb el que disposen l'article 30 i la disposició final primera de la Llei 16/2002, de Prevenció i Control Integrats de la Contaminació, el marc competencial establit amb aquesta autorització no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni, en particular, la potestat sancionadora.  
4. Protecció del sòl i de les aigües subterrànies  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Caldrà ajustar-se al que disposa el Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial Decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 d'aquest reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de Residus, en la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988, de 20 de juliol, sobre el reglament per a l'execució de la Llei 20/1986, modificat pel Reial Decret 952/1997.  
5.1. Producció de residus  
S'autoritza Italcerámica, SA per a la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 4.570.256 metres quadrats de paviment/taulellet i 74.933 tones d'argiles atomitzades.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
L'empresa està inscrita en el Registre de Productors de Residus de la Comunitat Valenciana per a la instal·lació objecte d'aquesta autorització.  
Així mateix, es projecta generar els següents residus no perillosos:  
Els residus s'han de lliurar a un gestor autoritzat per a aquesta activitat tal com consta en el projecte.   
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial Decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic. El pla de prevenció i reducció de residus, d'acord amb l'article 45 de la Llei 10/2000, de 12 de desembre, de Residus de la Comunitat Valenciana, inclourà, com a mínim, les previsions relatives als objectius de reducció i valorització de residus, amb indicació de la seua quantificació, les mesures previstes per a aconseguir-los i el sistema d'avaluació i control de consecució dels objectius.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial Decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
D'acord amb la Llei 10/2000, de 12 de desembre, de Residus de la Comunitat Valenciana, queda prohibida la mescla o dilució de residus que dificulte la seua gestió. Per tant, els residus generats en la instal·lació diferents dels propis del procés productiu (per exemple: residus del manteniment de les instal·lacions del laboratori si són d'una altra naturalesa, llots de fosses sèptiques, aigües sanitàries, etc.) en cap cas podran mesclar-se per a la posterior gestió amb llots i suspensions aquoses que contenen materials ceràmics.  
5.2. Gestió de residus  
S'autoritza la realització de l'activitat de gestió de residus consistent en la valoració R5 (reciclatge o recuperació d'altres matèries inorgàniques) dels següents residus no perillosos, propis i de tercers,   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
sempre que la seua capacitat de tractament anual siga de l'entorn de la magnitud que a continuació es detalla:  
L'empresa queda inscrita en el Registre General de Gestors Autoritzats de Residus de la Comunitat Valenciana per a la mencionada operació de gestió de residus no perillosos en la instal·lació objecte d'autorització.  
Els esmentats residus no han de tenir cap de les característiques de perillositat que figuren en l'annex 2, apartat A, de l'Ordre MAM/304/2002.  
Quant a aquesta activitat de gestió de residus no perillosos, l'empresa haurà de portar un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, s'ha d'emplenar la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta memòria s'especificarà l'origen i quantitat dels residus gestionats, característiques de l'emmagatzemament abans de la seua gestió, quantitat i naturalesa dels residus resultants del procés com també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat s'aplicarà la Llei 26/2007, de 23 d'octubre, de Responsabilitat Mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14164:1996.  
Així mateix, quan es determine el cessament d'alguna de les unitats s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'hauran de complir les condicions imposades per la declaració d'impacte ambiental emesa per la Direcció general de Gestió del Medi Natural de la Conselleria de Medi Ambient, Aigua, Urbanisme i Habitatge sobre el projecte objecte d'aquesta autorització, en data 28 de desembre de 2007 i, en especial, s'haurà de presentar l'autorització que resolga l'afectació de l'assagador del camí de la Ratlla.   
8. Altres condicions  
Caldrà ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'Envasos i Residus d'Envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
Les condicions de ventilació en totes les dependències de l'immoble o immobles seran sempre les adequades i hauran de complir les exigències establides en les normes urbanístiques del PGMOU vigent i en la resta de normativa legal vigent que se li aplique (annex III del Reial Decret 486/1997).  
S'hauran d'ajustar les condicions del centre de treball als requisits establits en el Reial Decret 486/1997, de 14 d'abril, pel qual s'estableixen les disposicions mínimes de seguretat i salut en els llocs de treball (BOE número 97, de 23 d'abril de 1997).  
Les mesures i instal·lacions previstes per a la detecció, prevenció i extinció d'incendis s'hauran de sotmetre a totes les operacions de manteniment que es determinen en la legislació vigent (apèndix 2 del Reial Decret 1942/1993, de 5 de novembre, pel qual s'aprova el Reglament d'instal·lacions de protecció contra incendis (BOE número 298).  
Les instal·lacions tècniques, materials i maquinària sol·licitada que permet l'immoble han de ser les detallades en la documentació que es troba en l'expedient.  
El conjunt de les instal·lacions s'haurà de sotmetre a totes les operacions de neteja i manteniment adequades, amb la periodicitat establida en la normativa en vigor en cada cas.  
9. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. L'administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 30 de juliol de 2008.- El director general per al Canvi Climàtic: Jorge Lamparero Lázaro.  
ANNEX I  
Característiques del projecte  
L'empresa peticionària Italcerámica, SA és titular en l'actualitat de les instal·lacions on es desenvolupen la fabricació de taulells ceràmics i argila atomitzada, com a activitat principal. A més, com a activitat secundària, s'hi desenvolupen operacions de gestió de residus no perillosos pel reciclatge de matèries inorgàniques en el seu atomitzador.  
La capacitat de producció anual de l'empresa varia segons els productes demandats i pot considerar-se entorn dels 4.570.256 metres quadrats de paviment/taulellet i 74.933 tones d'argiles atomitzades (dades de 2005).  
Segons la documentació aportada, la superfície total de l'immoble o immobles on s'exerceix l'activitat de fabricació de paviments i revestiments ceràmics i d'argila atomitzada (planta de procés, magatzems, oficines, etc.) és de 50.280,39 metres quadrats.  
El procés és el següent:  
Les argiles es subministren a granel en camions cisterna i s'emmagatzemen a granel, siga a l'era, siga als graners, segons l'origen o el consum. Posteriorment, l'argila es descarrega sobre una cinta i es transporta fins a les tremuges d'alimentació de molins d'argila per a l'obtenció de la barbotina (via humida).  
La barbotina se sotmet a un assecatge per atomització, és a dir, s'elimina una gran part de l'aigua continguda fins que continga aproximadament un 6-7% d'humitat. L'argila atomitzada es recull a les tremuges d'eixida i es transporta per mitjà de cintes fins a la bateria de sitges d'emmagatzemament i repòs d'argila atomitzada. Aquestes operacions es duen a terme a la factoria III.  
A la factoria II s'ubiquen les instal·lacions destinades a la producció de gres i porcellana tant en paviment com en revestiment ceràmic.  
L'argila atomitzada es rep en unes tremuges subterrànies quan procedeix de subministrament extern, des de les quals, per mitjà de cintes transportadores i elevadors de catúfols, es deposita a les sitges aèries d'emmagatzemament i repòs d'argila. Des d'aquestes, l'argila es descarrega i transporta a les tremuges d'alimentació de premses. L'argila és premsada i conformada segons dimensions, grossària i formes.  
A través d'una cinta recollidora/alimentadora, les peces conformades són alimentades als assecadors, de tipus vertical o horitzontal, segons la línia productiva.   
A l'eixida de l'assecador, les peces es transporten per mitjà d'una cinta recollidora/alimentadora a les línies d'esmaltatge.  
Per a la cocció es disposa de quatre forns monoestrat de corrons marca Sacmi a GN. Una vegada cuit, el material es descarrega per a la selecció (classificació de producte). Finalment els palets es traslladen al magatzem de producte acabat per a l'expedició.  
En l'actualitat, les instal·lacions de preparació d'esmalts i serigrafies estan ubicades a la factoria I. En molins rotatius carregats amb boles d'alúmina d'alta densitat, les composicions d'esmalts i additius se sotmeten a mòlta discontínua per via humida.  
A la factoria IV es duu a terme la fabricació de peces especials (de major valor afegit), aplicant a productes ceràmics semielaborats noves operacions de decoració i posteriors coccions.  
Les emissions de partícules per fonts difuses són susceptibles de generar-se a: la zona de recepció d'argila (era i graner de matèria primera), expedició d'argila atomitzada (zona de càrrega de camions), recepció de l'argila atomitzada procedent d'altres subministradors (zona de descàrrega de tremuges de recepció) i en el trasbals de camions i operacions de càrrega i descàrrega d'argiles.  
Les emissions canalitzades calentes procedeixen dels processos de combustió, en processos d'assecatge i cocció i les emissions canalitzades fredes procedeixen de les emissions atmosfèriques de partícules de pols provinent de les sitges, premses i esmaltadores. L'empresa disposa dels filtres i mesures correctores necessàries en els distints punts d'emissió.  
Respecte als abocaments, les aigües residuals de procés són, en la seua totalitat, reutilitzades en la mateixa instal·lació o externament, aplicant-los un tractament de valorització (R5). Per tant, hi ha abocament zero d'aigües residuals industrials. L'empresa disposa de distints sistemes de basses d'emmagatzemament-homogeneïtzació per a la posterior reutilització.  
Les aigües residuals sanitàries procedents de les oficines s'aboquen a la xarxa de clavegueram municipal. Per a això, es disposa de l'autorització de connexió provisional. Les aigües sanitàries procedents de lavabos i dutxes en les factories II, II i IV es condueixen per xarxes separadores a les basses de recollida de les aigües residuals industrials per a la gestió juntament amb les de procés.  
Les aigües pluvials interceptades en la instal·lació s'aboquen al barranc de Ràtils.  
No es disposen d'aplecs a l'aire lliure de materials susceptibles de contaminar les aigües pluvials, ni de residus ni de qualsevol altre element que puga ocasionar un arrossegament de contaminació en l'abocament al domini públic hidràulic.  
Els residus es gestionen a través de gestors autoritzats, si bé l'empresa és gestora de residus no perillosos i gestiona residus autoritzats per aquesta Conselleria, per mitjà de la incorporació a l'atomitzadora.